CELEX: 62020CB0688
Language: et
Date: 2021-10-29 00:00:00
Title: Kohtuasi C-688/20: Euroopa Kohtu (kümnes koda) 29. oktoobri 2021. aasta määrus (Sąd Rejonowy w Opatowie eelotsusetaotlus – Poola) – HG, TC versus Ubezpieczeniowy Fundusz Gwarancyjny (Eelotsusetaotlus – Euroopa Kohtu kodukorra artikkel 99 – Mootorsõidukite kasutamise kohustuslik tsiviilvastutuskindlustus – Direktiiv 2009/103/EÜ – Artikli 3 esimene lõik – Kohustus sõlmida kindlustusleping – Ulatus – Mootorsõiduk, mis ei ole sõidukorras, mis on registreerimata ja nõuetekohaselt kasutuselt kõrvaldatud)

17.1.2022   
            
            
               ET
            
            
               Euroopa Liidu Teataja
            
            
               C 24/10
            
         
      Euroopa Kohtu (kümnes koda) 29. oktoobri 2021. aasta määrus (Sąd Rejonowy w Opatowie eelotsusetaotlus – Poola) – HG, TC versus Ubezpieczeniowy Fundusz Gwarancyjny
      (Kohtuasi C-688/20) (1)
      
      (Eelotsusetaotlus - Euroopa Kohtu kodukorra artikkel 99 - Mootorsõidukite kasutamise kohustuslik tsiviilvastutuskindlustus - Direktiiv 2009/103/EÜ - Artikli 3 esimene lõik - Kohustus sõlmida kindlustusleping - Ulatus - Mootorsõiduk, mis ei ole sõidukorras, mis on registreerimata ja nõuetekohaselt kasutuselt kõrvaldatud)
      (2022/C 24/13)
      Kohtumenetluse keel: poola
      
         Eelotsusetaotluse esitanud kohus
      
      Sąd Rejonowy w Opatowie
      
         Põhikohtuasja menetluse pooled
      
      
         Hagejad: HG, TC
      
         Kostja: Ubezpieczeniowy Fundusz Gwarancyjny
      
         Resolutsioon
      
      Euroopa Parlamendi ja nõukogu 16. septembri 2009. aasta direktiivi 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta artikli 3 esimest lõiku tuleb tõlgendada nii, et mootorsõiduki kasutamise tsiviilvastutuskindlustuse lepingu sõlmimine ei ole kohustuslik ajavahemikul, mil asjaomane sõiduk ei ole oma tehnilise seisundi tõttu sõidukorras, ei ole registreeritud ning on vastavalt kohaldatavale liikmesriigi õigusele ajutiselt kasutuselt kõrvaldatud.
      
         (1)  Saabumise kuupäev: 17.12.2020.